Oficiālais Vēstnesis L 207 , 06/08/1999 Lpp. 0031 - 0032



Komisijas Lēmums (1999. gada 26. jūlijs) par aitu un kazu ievešanu no Bulgārijas, un ar kuru groza Komisijas Lēmumu 97/232/EK (izziņots ar dokumenta numuru C(1999) 2433) (Dokuments attiecas uz EEZ) (1999/541/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [1], kurā jaunākie grozījumi izdarīti ar Direktīvu 97/79/EK [2], un jo īpaši tās 3., 6. un 7. pantu, (1) tā kā Padomes Direktīvā 91/68/EEK [3], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, ir paredzēti dzīvnieku veselības nosacījumi, kas regulē Kopienas iekšējo tirdzniecību ar aitām un kazām; (2) tā kā Komisijas Lēmumā 93/198/EEK [4], kurā jaunākie grozījumi izdarīti ar Lēmumu 97/231/EK [5], ir paredzēti dzīvnieku veselības nosacījumi un veterinārā sertifikācija mājas aitu un kazu importam; (3) tā kā ar Komisijas Lēmumu 97/232/EK [6] ir izveidots to trešo valstu saraksts, no kurām dalībvalstis atļauj importēt aitas un kazas; (4) tā kā šajā sarakstā var izdarīt labojumus jebkurā laikā, ņemot vērā jaunu informāciju un jaunus apstākļus; (5) tā kā, vadoties no nesenas Komisijas veterinārās misijas, ir konstatēts, ka Bulgārijas veterinārie dienesti pienācīgi kontrolē visu valsts teritoriju; (6) tā kā Bulgārijā kopš 1996. gada septembra nav reģistrēts neviens saslimšanas gadījums ar aitu bakām; (7) tā kā šo valsti pēdējos divos gados nav skārusi mutes un nagu sērga; (8) tā kā tādu mājas aitu un kazu importu, kas domātas tūlītējai nokaušanai, var atļaut, neriskējot ar šo slimību izplatību; (9) tā kā atzīst par vajadzīgu ierobežot dzīvu aitu un kazu importu no divdesmit kilometrus platas joslas gar Turcijas robežu; (10) tā kā Lēmums 97/232/EK ir attiecīgi jāgroza; (11) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis atļauj tādu mājas aitu un kazu importu no Bulgārijas, kas domātas tūlītējai nokaušanai. 2. pants Lēmuma 97/232/EK pielikumu groza šādi: "Pielikuma 2. daļā vārdus "apstiprinājums pagaidām atlikts dzīvnieku veselības situācijas dēļ" aizstāj ar vārdiem "izņemot divdesmit kilometrus platu joslu gar Turcijas robežu, kuru veido Burgasas, Jambolas, Slivenas, Haskovas un Kardžali apgabali". Sertifikātā, kurš noteikts ar Komisijas Lēmumu 93/198/EEK, minētajiem dzīvniekiem ir: - jānosaka četrpadsmit dienu ilga pirmseksporta karantīna telpās, kuras eksportētājas valsts centrālās kompetentās iestādes ir oficiāli apstiprinājušas un kuras uzrauga valsts pilnvarots veterinārārsts, un kurās nenotiek tieša vai netieša eksportam paredzēto dzīvnieku saskarsme ar citiem pārnadžiem, un - ne ātrāk kā astoņas dienas pēc izolēšanas jāveic seroloģisks mutes un nagu sērgas antivielu tests, kura rezultātiem jābūt negatīviem." 3. pants Šis lēmums ir adresēts dalībvalstīm. Briselē, 1999. gada 26. jūlijā Komisijas vārdā — Komisijas loceklis Franz Fischler [1] OV L 302, 31.12.1972., 28. lpp. [2] OV L 24, 30.1.1998., 31. lpp. [3] OV L 46, 19.2.1991., 19. lpp. [4] OV L 86, 6.4.1993., 34. lpp. [5] OV L 93, 8.4.1997., 22. lpp. [6] OV L 93, 8.4.1997., 43. lpp. --------------------------------------------------